b'\n_START_ARTICLE_\nMeinas\n_START_SECTION_\nIstorija\n_START_PARAGRAPH_\nAnks\xc4\x8diau buv\xc4\x99s Masa\xc4\x8dusetso dalimi Meinas valstijos status\xc4\x85 gavo 1820 m.\n_START_SECTION_\nGeografija\n_START_PARAGRAPH_\n\xc5\xa0iaur\xc4\x97je ir rytuose ribojasi su Kanados Kvebeko provincija, \xc5\xa1iaur\xc4\x97s rytuose su Naujuoju Brunsviku, pietuose su Naujuoju Hamp\xc5\xa1yru.\n_START_SECTION_\nEkonomika\n_START_PARAGRAPH_\nGan skurdi dirva, trumpas vegetacijos sezonas, gan tolimas atstumas nuo pramonini\xc5\xb3 ir prekybos centr\xc5\xb3 trukd\xc4\x97 valstijos pl\xc4\x97tojimuisi ir jos demografiniam augimui. _NEWLINE_Sulauk\xc4\x99s konkurencijos i\xc5\xa1 kit\xc5\xb3 valstij\xc5\xb3 Meinas pakeit\xc4\x97 savo pozicijas ir dabar daugiausia u\xc5\xbesiima prekyba, aptarnavimo sfera, finansin\xc4\x97s paslaugomis. Vaizdingos pakrant\xc4\x97s padeda valstijai pl\xc4\x97toti turizm\xc4\x85, kuris yra vienas i\xc5\xa1 didesni\xc5\xb3 valstijos pajam\xc5\xb3 \xc5\xa1altini\xc5\xb3._NEWLINE_\xc5\xbdvejyba, pagrindin\xc4\x97 Meino pramon\xc4\x97s \xc5\xa1aka, patyr\xc4\x97 nuosmuk\xc4\xaf, ta\xc4\x8diau krab\xc5\xb3 \xc5\xbevejyba laikosi stabili. \xc5\xbdem\xc4\x97s \xc5\xabkis tur\xc4\x97jo sunkum\xc5\xb3 prisitaikyti prie gamtos s\xc4\x85lyg\xc5\xb3. Dauguma \xc5\xabki\xc5\xb3 yra susitelk\xc4\x99 vakarin\xc4\x97je valstijos dalyje. Auginamos bulv\xc4\x97s, javai, \xc5\xa1ilauog\xc4\x97s, obuoliai. Taip pat u\xc5\xbesiimama pienininkyste, pauk\xc5\xa1tininkyste. Mi\xc5\xa1ko kirtimas dominavo valstijoje nuo senesni\xc5\xb3 laik\xc5\xb3, ta\xc4\x8diau i\xc5\xa1kirtus didesnius med\xc5\xbeius, dabar \xc5\xa1ia pramon\xc4\x97s \xc5\xa1aka pasitenkina popieriaus mas\xc4\x97s gamyba. Valstijos laivininkyst\xc4\x97 prarado anks\xc4\x8diau buvusias pozicijas. Gamybos, apdirbimo pramon\xc4\x97 yra did\xc5\xbeiausia \xc5\xa1alyje. Popieriaus ir med\xc5\xbeio produkt\xc5\xb3 pramon\xc4\x97s \xc5\xa1aka yra viena i\xc5\xa1 lyderi\xc5\xb3 vasltijoje. Maisto produktai ir transporto \xc5\xa1akos taip pat yra svarbios. Valstijos mineraliniai i\xc5\xa1tekliai yra gaus\xc5\xabs, ta\xc4\x8diau daug j\xc5\xb3 n\xc4\x97ra eksploatuojama. I\xc5\xa1gaunamas granitas, akmuo, sm\xc4\x97lis, \xc5\xbevyras, cinkas, durp\xc4\x97s.'